open-index/open-wikipedia-markdown huggingface dataset:
Otto Ødegaard

**Otto Ødegaard** (født 5. april 1892, død 16. august 1953 i Elverum) var en norsk lokalpolitiker som representerte Arbeiderpartiet. Ødegaard var ordfører i Elverum fra 1948 til 1951.

Han bodde i Oslo fra 1913 til 1918, og var en del av AUF på Grünerløkka.

Ødegaard ble valgt inn i kommunestyret i Elverum i 1919, og ble valgt til varaformann da Hedmark Arbeiderparti ble stiftet 1. juli 1921. Han gikk ut av partiet i 1923, men kom senere tilbake. Han satt i kommunestyret fra 1935 til 1951.

Hjemmet hans ble ødelagt under bombingen av Leiret i starten av krigen. I januar 1943 ble Ødegaard arrestert og plassert på Grini. Senere ble han holdt på Bardufoss.

## Referanser
Ajsjávrre

**Ajsjávrre** er en innsjø vest for Arjeplog i svensk Lappland. Sjøen er regulert mellom 418 og 420 meter over havet, og flyter sammen med Uddjaure og flere mindre innsjøer til et stort vannkraftmagasin. 

Ajsjávrres del av magasinet har en overflate på  kvadratkilometer, og henger sammen med Uddjaure ved Racksund. 

Innsjøen har bestand av storørret, og dessuten abbor, gjedde, harr, lake og sik. Det er tillatt å fiske fra båt, og utsettingsramper for båt finnes ved Dainak og Racksund.

Riksväg 95 mellom Skellefteå og riksgrensen mot Norge følger sjøen langs deler av østsiden.

## Referanser
Per Meinich

**Per Meinich** (født 16. juni 1931 på Nøtterøy, død 17. juli 2009) var en norsk sosialøkonom og professor ved Universitetet i Oslo.

## Liv
Han ble *[[cand. oecon.]]* i 1955. En tid var han Ragnar Frisch' vitenskapelige assistent. Fra 1962 til 1963 oppholdt han seg med stipend ved Stanford-universitetet. Fra 1966 var han dosent. I 1969 fikk han doktorgraden for en avhandling om pengeteori og internasjonal økonomi. Han ble utnevnt til professor i 1972 og ble i stillingen til han gikk av med pensjon i 2001.

## Utmerkelser
Meinich var medlem av Det Norske Videnskaps-Akademi fra 1989.

## Eksterne lenker
* Jon Vislie: «Minnetale over professor Per Meinich» ved Det Norske Videnskaps-Akademi, 16. september 2010
*
Islands kvinnelandslag i volleyball

**Islands kvinnelandslag i volleyball** er det islandske landslaget i volleyball for kvinner som konkurrerer for Island under Sommer-OL, Volleyball-VM og Volleyball-EM. Landslaget er rangert som nummer 97 på FIVBs verdensranking.

## Se også
*Islands herrelandslag i volleyball

## Eksterne lenker
* Profil hos *[[FIVB]].org*
Færøyenes herrelandslag i volleyball

**Færøyenes herrelandslag i volleyball** er det mannlige landslaget i volleyball for Færøyene. Det representerer øygruppen i internasjonale volleyballturneringer, og reguleres av Flogbóltssamband Føroya. 

## Se også
*Færøyenes kvinnelandslag i volleyball

## Eksterne lenker
* 
* Profil hos *[[FIVB]].org*
Langrenn.com

**Langrenn.com** er en norsk nettavis og nettportal med nyheter, resultater, terminlister og mye annet innhold fra først og fremst langrennssporten. Nettstedet åpnet 2. november 2000.

Thomas Alsgaard, Espen Bjervig, Geir Skari og Thorodd Bakken stod bak etableringen.

Hovedkontoret lå først i Oslo, senere har forretningsadresse også vært i Nannestad, på Hamar og i Lillehammer. Siden 2010 har Hønefoss vært tilholdssted.

## Innhold

Skisporten har alltid stått sentralt på Langrenn.com, men det konkrete innholdet og hva som har fått mest fokus har variert opp gjennom årene.

Den første perioden hadde Langrenn.com egne nettsider (blogger) for flere landslagsløpere.

Utøvere som Bente Skari, Ella Gjømle, Frode Estil, Espen Bjervig, Odd-Bjørn Hjelmeset og Thomas Alsgaard var blant de som delte synspunkter, tanker og treningstips med videre på Langrenn.com.

Nyheter og resultater har alltid hatt en fremtredende plass på Langrenn.com.

Nettstedet har også resultatservice for andre kondisjonsidretter, disse er; skiskyting, rulleski, mosjonsløp, turritt på sykkel, triatlon, motbakkeløp, maraton, hinderløp og orientering.

Rennoversikter, terminlister, smøretips og produktnyheter er også blant innholdet man finner mye av på Langrenn.com i dag.

## Trafikk og besøk

Besøkstallene til Langrenn.com har vært stigende år for år. Tall fra Google Analytics forteller om en besøksrekord på 153.000 besøksøkter fra 116.000 unike brukere. Denne rekorden ble satt 18. februar 2018 i forbindelse med OL Pyeongchang.

Sesongen 2017/2018 (1. mai 2017 til 30. april 2018) hadde for øvrig Langrenn.com disse trafikktallene ifølge Google Analytics:

21,1 millioner sidevisninger i løpet av 9,1 millioner besøksøkter fra 2,6 millioner unike brukere. Hvert besøk varte i 2 minutter og 2 sekunder. Det daglige snittbesøket landet den sesongen på 24.800.

## Administrasjon og finansiering

Geir Nilsen er ansvarlig redaktør for Langrenn.com, det har han vært siden mars 2010. Før det hadde Trond Harald Sand denne rollen gjennom flere år. Langrenn.com AS har to ansatte, flere frilansere knyttet til seg, samt avtale med nyhetsbyrået NTB og fotobyrået NordicFocus.

Langrenn.com er finansiert gjennom annonseinntekter og fra og med november 2015 også ved inntekter fra abonnement i sin Pluss-seksjon.

Langrenn.com mottar ikke pressestøtte, er ikke tilgodesett med nullmoms på digitalt innhold slik som avisene og har heller ikke noen annen form for støtte verken fra det offentlige, Norges Skiforbund eller fra noe annet hold.

Langrenn.com eies av Langrenn.com AS, en bedrift som har flere nisjenettsteder for ulike kondisjonsidretter. Per november 2018 er dette Skirenn.com, Sykkelritt.com, Motbakke.com, Maraton42.com og OPN.no.

## Referanser


## Eksterne lenker
* 
*
Åsunden (Västra Götaland)

**Åsunden** er en innsjø ved Ulricehamn i Västra Götaland i Sverige. Innsjøen består av Övre Åsunden og Yttre Åsunden, med Fästeredssund i mellom.

Det største innløpet er i nordenden av Övre Åsunden med elva Ättran, som fortsetter ut på vestsiden av Yttre Åsunden. 

I sommersesongen går det turistbåt på sjøen. Det er også flere småbåthavner ved sjøen. 

Her finnes en rekke fiskeslag, blant annet abbor, gjedde, gjørs, lake, sik, ørret og ål. Fiske er tillatt mot å kjøpe fiskekort.

## Referanser
Kaféteater

**Kaféteater,** fransk **café-théâtre,** har ikke én presis definisjon. Begrepet brukes både om et teater der det er mulig å innta mat eller drikke, og om en kafé eller et annet serveringssted der det oppføres forestillinger som ikke krever mye teknisk utstyr eller et stort ensemble. Det inntas ikke nødvendigvis mat eller drikke under selve forestillingen. Pierre Merle skriver i sin bok *Le café-théâtre* at kaféteater defineres helt forskjellig avhengig av hvem du spør: Teater på sidelinjen; ukonvensjonelt eller antikonvensjonelt teater; «venne-teater»; uttestingssted for nye skuespillere; et teater som ikke har vokst – eller rett og slett en annen måte å spille teater på.

Det første kaféteatret som ble registrert med dette som del av navnet, var *Le Royal* i Paris, som ble åpnet av Bernard da Costa i 1966. Fem år tidligere hadde M. Alezra åpnet *La Vieille Grille*, også i Paris. Dette var en kafé som presenterte poesi og sang, men Alezra brukte ikke begrepet kaféteater om sitt etablissement. Da Costa understreker i sin bok *Histoire du café-théâtre* at Le Royal var først ute, og viser til offisielle kilder for å bevise dette.

Etter at Le Royal åpnet, fulgte andre etter, i Paris, ellers i Frankrike og i andre land. Ofte var det eksisterende kaféer som la forholdene til rette for enkle forestillinger eller monologer. Per 1999 var det rundt 30 kaféteatre i Paris, og 80 totalt i Frankrike.

Opptredener i kaféer og andre bevertningssteder har eksistert i flere hundre år, på middelalderens vertshus, i filosofenes kaféer på 1700-tallet og i kroene på 1800-tallet. Paul Fournel, som har forsket på Guignol-teater, mener at både konseptet og begrepet café-théâtre oppsto i Lyon da det første permanente Guignol-teatret åpnet der i *Café du Caveau* i 1836.

Det nye med 1900-tallets kaféteatre, var at de ble steder der ukjente dramatikere fikk oppført sine stykker; steder for skuespillere som ville utfordre institusjonsteatrene, og en scene for moderne teater.

Kaféteater er ikke en ny dramatisk sjanger og det brukes ikke ny og original sceneteknikk eller spesielle lokaler. Scenene i kaféene er som oftest små, og begrenser antall skuespillere. Kafélokalene, med plass til kanskje 50–100 tilskuere gir en svært nær kontakt mellom publikum og skuespillerne. Den mest slående dramatiske nyvinningen er komiske eller absurde monologer.

## Referanser

## Litteratur

* 
*
Peder Østmoe

**Peder Østmoe** (født i Hof i Solør 23. april 1858, død i Elverum 13. september 1921) var forretningsmann i Leiret og ordfører i Elverum 1897–1901. Krysset *Østmoehjørnet* i Elverum sentrum har navn etter ham. Han var Venstremann, og satt i kommunestyret fra 1891.  

Han reiste fjorten år gammel til Kristiania, hvor han delvis gikk i lære, og delvis var elev ved «Handelsinstituttet». I 1880 flyttet han til Elverum og startet egen forretning. I 1889 etablerte han seg med egen forretningsgård i krysset Trysilveien/Strandbygdsveien - det som senere ble hetende Østmoehjørnet. Denne butikken beskrives i 1909 som «det mest allsidige forretning i landet – og kanskje den største utenom byerne.»

Østmoe tok initiativ til *Elverum Næringsdrivendes forening* i 1907, og var foreningens formann 1908–10. Han satt også i det første arbeidsutvalget for Elverum leirs bygningskommune fra 1898. Som ordfører deltok han også i diskusjonene omkring Trysilbanens trasé. Han var styreformann i Elverum e-verk i 1918. Han deltok på Venstres representantskapsmøte i 1906, som representant for Sør-Østerdal.

## Referanser
Tämnaren

**Tämnaren** er en innsjø 35 meter over havet, nordvest for Uppsala i Sverige.

Sjøen er over 32 kvadratkilometer stor, men den er meget grunn, bare 1,7 meter på det dypeste. Sjøen var opprinnelig betydelig større, men har to ganger blitt senket for å frigjøre land for oppdyrking. Det er påvist betydelig påvirkning av overgjødsling, samt problem med miljøgifter og morfologiske endringer. Deler av sjøen er nå vernet som Natura 2000-område.

Det naturlige avløpet er gjennom Tämnarån mot nordøst forbi Tierp. Men vann pumpes over til Fyrisån, og inngår der i vannforsyningen til Uppsala.

Det grunne vannet gjør sjøen velegnet for et rikt fugleliv. Det finnes et observasjonstårn på vestsiden av sjøen.

Av fiskeslag finnes blant annet abbor, gjedde og gjørs.

## Referanser
Prestkampen

**Prestkampen** er et fjell i Gausdal kommune i Innlandet fylke. Det har en høyde på  meter over havet. Fjellet ligger like nord for Skeikampen. Toppen har en tre meter høy steinvarde, 2 meter i diameter.

## Fotnoter



## Referanser
Geistliche Chormusik

***Geistliche Chormusik*** er en samling 29 tyske motetter for blandet kor av Heinrich Schütz. Motettene kan framføres a capella, alternativt med generalbass. Samlingen ble utgitt i Dresden i 1648 som komponistens opus 11 og har numrene 369–397 i Schütz-Werke-Verzeichnis (SWV). Foruten Schütz' eldre og nyskrevne komposisjoner inneholder samlingen en bearbeidelse av en motett av Andrea Gabrieli. Samlingen er også kjent under tittelen ***Geistliche Chor-Music 1648***, som inneholder en særlig henvisning til at verket ble utgitt samme år som freden i Westfalen.

## Historie
Geistliche Chormusik ble utgitt i 1648 mellom *Sinfoniae sacrae* II og III (1647 og 1650). Samlingen er kalt Schütz' «bidrag i fredsåret», en henvisning til freden i Westfalen i 1848, som avsluttet tredveårskrigen. De tre verkene opus 10 til 12, danner et høydepunkt i komponistens produktivitet.

Samlingen består av motetter Schütz skrev i utgivelsesåret, men også noen fra tidligere år.  Originaltittelen lyder *Geistliche Chor-Music, Erster Theil* («første del»), så Schütz hadde planer om en oppfølgende samling.

Opus 11 ble tilegnet borgermesteren og byrådet i Leipzig, samt koret i Leipzig by, i dag kjent som Thomanerchor. Dedikasjonen er datert *Dresden, den 21. april 1648,* og formuleringen er oppfattet som en demonstrasjon mot hoffet i Dresden.

Samlingen Geistliche Chormusik ble utgitt på ny i 1935, på dagen 350 år etter Schütz' fødsel. Geistliche Chormusik hører til de deler av Schütz' musikk som blir hyppigst fremført. Verket er senere også utgitt under tittelen Geistliche Chor-Musik 1648.

## Samlingen
Tolv av motettene er seks- eller sjustemmige, de øvrige har fem stemmer. I forordet tok Schütz til orde for at motettene skulle fremføres a capella, dvs. uten basso continuo. Det var hans overbevisning at slike verker i utgangspunktet skulle framføres uten generalbass, slik hans læremester Andrea Gabrieli også hadde ment. Når det gjaldt Geistliche Chormusik kunne basso continuo tilføyes, men det var ikke nødvendig («nicht aber aus Nothwendigkeit»). Det var forleggeren som ønsket en utvidelse med continuostemmen.

Motett nr. 27 «Der Engel sprach zu den Hirten», er en bearbeidelse av en motett komponert av Andrea Gabrieli.

Samlingen er innordnet i Schütz-Werke-Verzeichnis (SWV) som nummer 369–397, tidlige utgaver som nummer 277 og 455.

## Referanser
Rottnen (Småland)

**Rottnen** er en innsjø om lag 25 kilometer sørøst for Växjö i Sverige. Sjøen ligger 148,8 meter over havet, og dekker 32,5 kvadratkilometer. Berggrunnen består for det meste av granitt-bergarter, som gir et næringsfattig miljø og gjør vannet utsatt for forsuring. Det er også noe problem med miljøgifter, og vannet oppnår ikke tilfredsstillende økologisk status. Likevel finnes en rekke forskjellige fiskearter, blant annet abbor, gjedde, gjørs, lake og sik.

Det er skiltet sykkelvei rundt sjøen, en tur på 42 kilometer.

## Referanser
Venezuelas herrelandslag i volleyball

**Venezuelas herrelandslag i volleyball** er det venezuelanske landslaget i volleyball for menn som konkurrerer for Venezuela under Panamerikanske leker, Sommer-OL og Volleyball-VM. Landslaget er rangert som nummer 22 på FIVBs verdensranking.

## Se også
*Venezuelas kvinnelandslag i volleyball

## Eksterne lenker
* Profil hos *[[FIVB]].org*
Heterogomphus thoas

***Heterogomphus thoas*** er en bille som hører til gruppen hornbiller i familien skarabider (Scarabaeidae).

## Utseende
En stor, kraftig, brunsvart, blank hornbille. Som vanlig hos hornbiller er det stor forskjell mellom kjønnene, hannene er større, har et krumt horn på hodet og en uthuling foran på pronotum. Hos denne arten er hornet middels langt og uthulingen nokså dyp, med to runde framspring fra pronotum over. Hunnene har én liten knøl på hodet, men ikke horn. Det uthulede området foran på pronotum har kraftig, nettmasket, litt rynkete mikroskulptur, men er uten hår. Pronotum er jevnt rundet, nokså blankt. Forleggen (protibia) har tre avrundede tenner på utsiden. Dekkvingene er fint punkterte og blanke.

## Levevis
Til tross for at noen av artene er ganske vanlige er det lite man vet om biologien til disse billene. Larvene til de artene der disse er kjente lever i jorda der de spiser dødt, organisk materiale. De voksne billene er aktive om natta og kommer gjerne til lys. Disse artene er ikke regnet som skadedyr.

## Utbredelse
Arten er utbredt i Brasil og Colombia.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien hornbiller, Dynastinae MacLeay, 1819
****** Stammen Oryctini Mulsant, 1842
******* Slekten *[[Heterogomphus]]* Burmeister, 1847
******** ***Heterogomphus thoas*** Burmeister, 1847

## Kilder
* Generic Guide to New World Scarab Beetles – ''Heterogomphus''
* Dynastidae du monde- sjekkliste over artene 

## Eksterne lenker
* Bilder av arten
* 
*
Burchard (Nebraska)

**Burchard** er en amerikansk village (tettsted) i fylket Pawnee County i delstaten Nebraska. I 2010, hadde den en befolkning på .

Burchard var fødestedet til skuespilleren og filmskaperen Harold Lloyd.

## Referanser
Olav Andreas Eftestøl

**Olav Andreas Eftestøl** (1863–1930) var en norsk lærerskolerektor og politiker. Han var stortingsmann for Arbeiderdemokratene i Hedmark 1906-15, ordfører i Elverum 1902–1907, og skoledirektør for Hedmark og Oppland fra 1907 til han døde.

Han ble født på gården Eftestøl i Fjotland i Vest-Agder, der faren var gårdbruker. Han tok eksamen fra Holt seminar i  Kristiansand i 1882. De neste åtte åra var han lærer i folkeskolen i Hægebostad og i Hedrum. Årene 1890 til 1894 var han lærer ved Elverum privatskole; her var han styrer de tre siste åra, etter at forgjengeren (og etterhvert svigerfaren) Eivind Torp døde i 1890. I 1892 etablerte han den private lærerskolen Elverum friseminar. Han var rektor her til 1907, da Olav Schulstad overtok rektorstillingen. Fra 1907 var Eftestøl skoledirektør i Hedmark og Oppland, som en av de første skoledirektørene i landet uten teologisk embetseksamen.

Eftestøl var redaktør for *[[Østlandske Tidende]]* fra oppstarten i 1893 til 1896. I 1901 ble han *[[Østlendingen]]s* første redaktør, men satt bare fire måneder i redaktørstolen.

I årene 1900 til 1906 var Eftestøl formann i Hedemarkens amts arbeiderforening. Han var ordfører i Elverum fra 1902 til 1907, og formann i skolestyret i mange år. Høsten 1906 ble han valgt inn på Stortinget fra enmannskretsen Søndre Østerdalen, som representant for Arbeiderdemokratene. Han ble gjenvalgt både ved valget i 1909 og i 1912. Eftestøl var medlem av sosialkomiteen 1906-09, nestformann 1908 og formann 1908-09. De to siste treårsperiodene var han medlem av kirkekomiteen, formann i denne fra 1913. Fra 1913 var han også visepresident i Stortinget.

Eftestøl skrev mange avisartikler om skolespørsmål og ga ut bøker om folkeskolen på bygdene og om lærerutdanning. På Stortinget var han en pådriver for landsgymnaset, og for en folkeskole som kunne føre elever helt til topps i utdanningssystemet. 
 
Han døde på Kongsvinger, på reisefot til Skarnes.

## Referanser


## Eksterne lenker
*
Rosenborgtapetene

**Rosenborgtapetene** er en serie på 12 vevde gobeliner som henger i riddersalen på Rosenborg slott i København. 

## Bakgrunn
I september 1675 fikk kong Christian V oppfylt sitt ønske om å forsøke å gjenerobre områdene øst for Øresund som var gått tapt ved freden i Roskilde i 1658. Kongens taktikk gikk ut på å forhindre gjentagelsen av manøvren fra krigen i 1657–58, hvor de svenske troppene hadde overrumplet danskene ved å trekke nordpå fra de svenske områdene langs det tyske rikes østersjøkyst. Han konsentrerte derfor innsatsen i krigens første fase om å sikre herredømmet i den sydlige Østersjøen og erobre Svensk Pommern. 

## Tapetene
Da krigen var overstått innkalte Christian V i 1684 fra Brabant den flamske tapetmaker Berent van der Eichen for å utsmykke audienssalen på Rosenborg med minner fra slagene. Tapetene ble tilvirket i årene 1686–93 og ble montert således at de dekket flere vinduer i Rosenborgs riddersal og var dermed med til å skape symmetri mellom salens langvegger. Motivene er Christian V's påståtte seire fra årene 1675–79 i blant andre Skåne og Pommern:

## Liste over motiver
* *Indtagelse af Marstrand*
* *Landgangen ved Raa*
* *[[Slaget ved Öland|Slaget ved Øland]]*
* *[[Beleiringen av Helsingborg|Helsingborgs indtagelse]]*
* *[[Første slaget om Kristianstad|Christianstads erobring]]*
* *Landgangen på Rügen*
* *Damgartens erobring*
* *[[Slaget ved Køge bukt|Slaget i Køge Bugt]]*
* *[[Slaget ved Landskrona|Landskronas indtagelse]]*
* *[[Slaget om Wismar|Wismars indtagelse]]*
* *Erobringen af Landskronas kastel*
* *[[Slaget ved Møn|Slaget ved Møen]]*

I 1927 ble ni av gobelinene overført til riddersalen på Christiansborg slott, men vendte i 1999 tilbake igjen ved opphengningen av Dronning Margrethes gobeliner på Christiansborg.

## Galleri

Fil:Christian V (Damgarten).jpg|Christian V ved Damgarten
Fil:Erobringen af Landskronas kastel (van der Eichen).JPG|Erobringen av Landskronas kastel
Fil:Ulrik Frederik Gyldenløve ved Marstrand.jpg|Ulrik Frederik Gyldenløve ved Marstrand
Fil:Charlotte Amalie i en vogn.jpg|Charlotte Amalie og prinessen av Tarente i en vogn ved Wismar
Fil:Landung auf Rügen 1677.jpg|Landgang ved Rügen
Fil:Denmark 0141 - Knight's Hall.jpg|Oversikt over riddersalen med gobeliner på sidene


## Se også
* Kronborgtapetene
* Dronning Margrethes gobeliner

## Referanser
Frifunk

**Frifunk** (eller **Free-Funk**) er en kombinasjon av avantgardistisk jazz med funk som utviklet seg på 1970-tallet. Representanter for sjangeren er for eksempel Ornette Coleman og hans Prime Time-gruppe, Ronald Shannon Jackson og hans gruppe Decoding Society, Jamaaladeen Tacuma og hans gruppe Spectacle og James «Blood» Ulmer. Musikken har hatt innflytelse på M-Base-sjangeren.

## Referanser
Chess Titans

***Chess Titans*** er et 3D-sjakkspill utviklet av Oberon Games. Spillet er et innebygd Microsoft-spill som er inkludert i operativsystemene Windows Vista (2007) og Windows 7 (2009). Spillet er ikke lenger inkludert i Windows 8 og oppover, men brukere som bruker Windows 8, Windows 8.1, Windows 10 og Windows 11 kan fortsatt spille det ved å laste ned spillet fra tredjepartsnedlastingssiden *win7games.com* som også inkluderer alle de andre Microsoft-spillene fra Windows 7, ikke bare *Chess Titans*. Det er et animert og fotorealistisk spill hvor man kan velge mellom 10 vanskelighetsgrader fra nivå 1 til nivå 10 (nivå 1, 2 og 3 regnes som vanskelighetsgradene for nybegynnere, nivå 4, 5, 6 og 7 regnes som de middels vanskelighetsgradene, og nivå 8, 9 og 10 regnes som de avanserte vanskelighetsgradene). Spilleren kan velge mellom enten å spille mot datamaskinen eller en annen spiller (en annen spiller på samme enhet, ikke online).

## Om spillet

Dette spillet blir spilt ved hjelp av enten musa eller tastaturet. Målet og reglene er det samme som i et helt vanlig sjakkspill. Med musa klikker spilleren på brikken han/hun vil flytte og deretter på feltet han/hun vil flytte brikken til. Når spilleren klikker på en brikke, vil felt som er et gyldig trekk lyse enten lyseblått (vanlig), rosa (angrep) eller indigo (spesial). Feltet som brikken allerede står i vil lyse gult.

### Lyseblått felt – vanlig trekk

Hvis spilleren flytter en brikke til et blått felt, gjør han/hun et helt vanlig trekk, som for eksempel bonde ett felt fram, eller to hvis den ikke har blitt flyttet på ennå, eller hest to felt opp/ned og et til siden, eller to felt til siden og et opp/ned.

### Rosa felt – angrepstrekk

Hvis spilleren flytter en brikke til et rosa felt, slår han/hun en av motstandernes brikker som står på dette feltet.

### Indigo felt – spesialtrekk

Hvis spilleren flytter en brikke til et indigo felt, gjør han/hun et spesialtrekk. Det finnes tre spesialtrekk i sjakk: en passant, rokade og bondeforvandling.

## Referanser
Murmankysten

**Murmankysten** (russisk: *Мурманский берег*) er en kyststrekning i Murmansk Oblast i det nordvestre Russland. Den ligger i sørenden av Barentshavet, mellom den norsk-russiske grensen og neset Svjatoj Nos. De største elvene som flyter ut i havet langs kysten er Tuloma og Voronja.

Byene Zaoziorsk, Gadzjijevo, Poljarnyj, Snezjnogorsk, Murmansk, Kola, Severomorsk og Ostrovnoj ligger alle ved Murmankysten.

Navnet «murman» er antageligvis en forvanskning av ordet «nordmann».

## Referanser


## Eksterne lenker
*
Slesvig-Holsten-Sønderborg-Beck

**Slesvig-Holsten-Sønderborg-Beck** var en sidelinje til Slesvig-Holsten-Sønderborg av huset Oldenburg. Den ble grunnlagt av titulærhertugen August Philip av Slesvig-Holsten-Sønderborg-Beck, oldebarn av kong Christian III. August Philip tok navnet Beck etter riddergodset Beck i Westfalen, som han hadde kjøpt av sin søster Sophie Catherine. 

## Bakgrunn
Bakgrunnen for kjøpet av Beck var, at August Philips far Alexander vurderte at hans hertugdømme omkring Sønderborg på Als var for lille til å kunne deles. Fem av hans sønner arvet derfor kun tittelen hertug uten egentlig å ha et land å styre. Blant dem var sønnen August Phillip som derfor i stedet slo seg ned på Beck. 

Hans sønner og deres slekt tjente i prøyssiske, polske og russisker hærer, inntil sønnesønns sønnesønns sønn, hertug Frederik Vilhelm Paul Leopold, trådte i dansk tjeneste og i 1825 ombyttet navnet til Glyksborg. Med hans sønn Christian besteg slekten den danske, og senere samme år dennes sønn Vilhelm den greske trone. Huset Glyksborg ble med Christian IX i spissen blant Europas mest vidtforgrenede fyrstehus.

## Hertuger
* 1627–1675 August Philip
* 1675–1689 August
* 1689–1719 Frederik Vilhelm I
* 1719–1728 Frederik Ludvig
* 1728–1749 Frederik Vilhelm II 
* 1749–1757 Frederik Vilhelm III
* 1757–1774 Karl Ludvig
* 1774–1775 Peter August
* 1775–1816 Frederik Karl Ludvig
* 1816–1825 Vilhelm, grunnlegger av den yngre linje av huset Glücksborg 

## Referanser
Arnhild Vik

**Arnhild Vik** (født 1957) er en norsk musiker.

Arnhild Vik debuterte som konsertpianist i Universitetets Aula i 1982. Hun studerte i London og avla diplomeksamen ved Norges musikkhøgskole i 1984. I årene 1984-2015 var hun ansatt som høgskolelektor samme sted. Parallelt har hun vært ansatt ved Den norske opera, i årene 1984-1987. I 2008 ble hun ansatt i Gausdal kommune.

Sammen med pianisten Hans Olav Egede Larssen arrangerte hun en serie musikalske reiser med Holmenkollbanen, *«Troldtog» til Soria Moria*, i 1984.

Vik har utført flere oppdrag for Norsk Film, og har gjort innspillinger for NRK radio og fjernsyn.

## Priser og utmerkelser
* Gausdal kommunes ildsjelpris, 2018
* Kulturprisen for Gudbrandsdalen 2017

## Referanser


## Eksterne lenker
* 
* Norsk elektronisk innhold og tjenester &ndash; Gausdal kommune: Arnhild Vik får ildsjelprisen
Slåttremma

**Slåttremma** er en gård i Vefsn kommune, som ligger ved utløpet av Drevjo (Drevjoelva). Gården grenser mot Drevland i sørvest, Stuvland nordøst, Drevjo (Drevjeelva) og Drevjaleira naturreservat i sørøst, og Tovenfjellet i nord og nordvest.

## Historie
Opprinnelig lå brukene på Drevland i en klynge, men i 1690 ville brukeren, Per Andersen, ha mer plass, og flyttet husene sine innover til Slåttremma. Det har vært tre husmannsplasser under denne gården, to på Slåttremshalsen, og én på Finn-neset.

## Referanser
Klippfiskboller

**Klippfiskboller** eller **bolinos** er boller laget av poteter og klippfisk. Bolinos er kortform av det portugisiske **Bolinhos de bacalhau**; dette er navnet som brukes i Nord-Portugal og Brasil; direkte oversatt til norsk, "torskekaker".

**Pastéis de bacalhau** er navnet som brukes i Lisboa-området og i sentrale og sørlige strøk av Portugal.

Klippfiskbollene lages vanligvis av en deig som består av poteter, klippfisk, egg, persille og løk. Bollene formes ved hjelp av to skjeer, de sprøstekes og serveres varme eller kalde. De serveres gjerne før måltidet som en forrett. Men de kan også være hovedrett og serveres da vanligvis med ris, salat og oliven. Ideelt sett bør de være litt sprø på utsiden og myke og med litt kremet konsistens på innsiden.

## Se også
*Bacalao
*Klippfisk

## Referanser
Belarus’ herrelandslag i volleyball

**Belarus’ herrelandslag i volleyball** er det belarusiske landslaget i volleyball for menn som konkurrerer for Belarus under Sommer-OL, Volleyball-VM og Volleyball-EM. Landslaget er rangert som nummer 50 på FIVBs verdensranking.

## Se også
*Belarus’ kvinnelandslag i volleyball

## Eksterne lenker
* 
* Profil hos *[[FIVB]].org*
Utnes

**Utnes** er ei bygd i Vefsn kommune i Nordland. Den ligger sør for Drevland, og sørøst for Orsdalselva. Det regnes som sikkert at Utnes er an av de eldste gårdene i Vefsn, men det finnes gravrøyser som man går ut fra skriver seg fra 400-600 e.Kr. Hvem av gårdene på denne siden av fjorden er usikkert, men det regnes som temmelig sikkert at både Drevland og Utnes drev med lenge før Vikingtiden.

## Samferdsel
Utnes fikk ikke veiforbindelse til resten av kommunen før 1952, da brua over Drevjo (Drevjeelva) ble åpnet. Sjøveien har altså vært den naturlige trafikkåre til bygda, helt fra før Vikingtiden, og fram til 1952.

## Skole og skolekretser
I perioden med omgangsskole var Utnes og Drevland en skolekrets. De som er født på 1900-tallet gikk til skolen på Stuvland, en strekning på en halv mil.

## Referanser
Betty Parris

**Elizabeth «Betty» Parris** (født 28. november 1682, død 21. mars 1760) var en av de unge jentene som anklaget andre personer for å være hekser under hekseprosessene i Salem. Hun var en ung pike, bare ni år gammel da det ble sagt at hun var fordervet av hekser og hadde en sykdom som ble beskrevet som epileptiske rykninger. Av disse rykningene begynte hun å skrike mye, kaste ting rundt seg og fordrev seg i merkelige posisjoner. I tillegg begynte hun å skrike av sprøyter som legen satt. Av disse merkelige forstandene ble tre kvinner anklaget for å hatt fordrevet henne med svart magi, også kalt hekseri.
Søttaren

**Søttaren** er en liten gård i Vefsn kommune i Nordland. Gården ligger for seg selv ved Vefsnfjorden, ca. 2 mil nordvest for Mosjøen, nesten 3 mil etter landevegen. Det er ikke noe stort gårdsbruk, det er i alt ca 29 mål jord, men likevel er Søttaren trolig en gammel gård.

## Samferdsel
Søttaren har vært avhengig av transport sjøveien helt fram til 1960-tallet. Fylkesvei 78 mellom Drevja og Leirfjord, passerte Søttaren. Den ble påbegynt på 1930-tallet, og åpnet i 1962. Veien ble godkjent som riksvei den 1. januar 1964. Høsten 1962 kunne de første bilene kjøre fra Mosjøen til Leirfjord på en den gang høyst uferdig "anleggsvei". Veien mellom Stuvland og Kviting hadde da en lengde på 25 613 meter, og er en av de mer krevende veiprosjekter i landsdelens historie. Veien går langs stupbratte fjellsider, og vekselvis gjennom tunneler. I 2014 ble Toventunnelen åpnet, og gjennomfartsveien mellom Vefsn og Leirfjorden (Helgeland) forbi Søttaren ble stengt. Denne veien har vært utfordrende på grunn av rasfare så lenge den har vært åpen for trafikk.

## Referanser
Drevland

**Drevland** er en bygd i Vefsn kommune som ligger på sørsiden av Tovenfjellet, og med Drevjebukta og Drevjaleira naturreservat i sør. Bygda grenser mot gården Slåttremma i nordøst, og Utnes i sørvest.

## Navn og etymologi
På lokal dialekt uttales navnet (drøv’lainn).  Det antas at navnet skriver seg fra elva Drevjo som renner ut like nord for bygda, ettersom stavelsen «drev» er felles med elvenavnet. «Drevje» betyr fra gammelt av «bløt masse», og har sitt opphav i det norrøne ordet «draf», med flertallsformen «dref».

## Historie
Drevland er en gammel gård, og den antas å ha blitt etablert senest i vikingtiden (800–1000 e.Kr.). Under svartedauden (1349) ble en god del av gårdene lagt øde, men Drevland er en av de få gårdene i området der det har vært kontinuerlig drift gjennom denne tiden. Det finnes et gammelt sagn om en, Rådegjerd på Drøvland, som skal ha overlevd svartedauden. Han hadde råderett over alt land fra Utnes i vest, til langt opp i øvre Drevja.

## Samferdsel
Fram til 1952 var sjøveien den eneste muligheten for innbyggerne sørvest for drevjo (Drevjeelva) hadde, når de skulle reise noen steder. Dette året ble den nederste brua over Drevjo (Drevjeelva) åpnet, og innbyggerne i bygdene; Slåttremma, Drevland og Utnes fikk dermed fast veiforbindelse.

## Husmannsplasser og strandsittere
Drevland hadde flere husmannsplasser og strandsittere. Her kan nevnes; Hurrabakken, Kleiva, Kleivhaugen (Kleivhå’jen), Klipen, Lunden (Luinnæ), Tomberget (Tåmbærje), Rabben m.fl.

## Referanser
Pyrostegia venusta

***Pyrostegia venusta*** er en klatrende busk i trompettrefamilien.

Bladene er sammensatte og består som regel av to eggformede, tilspissede, helrandete småblad og en tredelt slyngtråd. Bladstilken er tett håret. Blomsterstanden er en topp som er endestilt eller sitter i bladhjørnene. Begerrøret er klokkeformet. Kronrøret er rørformet, 5–7,5 cm langt og oransje eller rødoransje. Det er fire ovale, tilbakebøyde kronfliker, og en av flikene har et dypt hakk. 

Det er fire fertile pollenbærere og én steril (et staminodium). Griffelen og de fertile pollenbærerne stikker ut av kronrøret. Blomstene er tilpasset pollinering av kolibrier. Frukten er en linjeformet kapsel som åpner seg på langs og slipper ut vingete frø.

*Pyrostegia venusta* vokser vilt på cerradoen i Brasil. Den er en populær hageplante i tropiske og subtropiske strøk. I brasiliansk folkemedisin er den tradisjonelt brukt mot diaré, vitiligo og luftveisplager.

## Galleri

Pyrostegia venusta Kiryat Ono 2.JPG|På telefonledning i Israel
Pyrostegia venusta leaves and flowers.jpg|Blad og blomster
Pyrostegia venusta tendril leaf.jpg|Blad og slyngtråd
Pyrostegia venusta 11zz.jpg|Bark


## Litteratur
* 
* 
* 

## Eksterne lenker
*
Amphilophium buccinatorium

***Amphilophium buccinatorium*** er en busk i trompettrefamilien. 

Den er eviggrønn og har en klatrende vekst. Bladene er sammensatte og består av to elliptiske til ovale småblad og én tredelt slyngtråd. Småbladene er skinnende grønne på oversiden og hårete under. Blomstene sitter i endestilte klaser. De er blodrøde med gul basis, trompetformede og 4,5–5,5 cm lange. 

Arten vokser vilt i Mexico og dyrkes som hageplante i varme strøk. Den finnes forvillet på Gran Canaria og Sicilia.  

De vitenskapelige navnene *Distictis buccinatoria*, *Bignonia buccinatoria* og *Phaedranthus buccinatorius* brukes også om denne planten, men en taksonomisk revisjon fra 2014 plasserer den i *[[Amphilophium]]*.

## Litteratur
* 
* 
* 

## Eksterne lenker
*
AirPods

**AirPods** er et sett trådløse Bluetooth-hodetelefoner produsert av Apple. De ble lansert den 13. desember 2016. AirPods kommer sammen med et ladeetui, som lader AirPods trådløst.

Batteritiden er 5 timer per AirPod og 24 timer med ladeetuiet. AirPods kommer med Apples trødlåse chip W1, som gjør oppkobling enkelt, og de kobler seg lett opp til alle Apple-enheter. AirPods har taleassistenten Siri innebygget, som gjør at man kan ha telefonsamtaler, regulere volumet, spille av musikk og få veivisninger. AirPods setter musikken automatisk på pause når man tar dem ut av ørene, som er mulig på grunn av sensorene i AirPods.

## Referanser


## Eksterne lenker
*
Severija Janušauskaitė

**Severija Janušauskaitė** (født 1981) er en litauisk teater- og filmskuespiller, modell og komponist.

## Liv og virke
### Bakgrunn
Severija Janušauskaitės mor var lærerinne, faren elektroingeniør. I skolealderen fikk hun med seg kunstkurs og gikk på musikkskole, og begynte å komponere, blant annet skrev hun musikk til dukketater. I 2005 tok hun avslutningseksamen ved Det litauiske musikk- og teaterakademi.

### Karriere
I 2014 ble hun kjent i Russland med rollen som *Margarita* i Anna Melikjans film *Zvezda* (russisk: Звезда – stjernen). Hun medvirket i mange flere russiske filmer og serier, som i *Krëstnyj* (Крёстный; 2014), som Brynhild i komedien *Norveg* (Норвег; 2015), *Ryba-metsjta* (Рыба-мечта – drømmefisk, 2016) og *Optimisty* (Оптимисты – optimister; 2017). Mellom 2004 og 2018 hadde hun roller i mer enn et dusin filmer og serier. Hun spilte også i den norske *[[Honningfellen]]* (2007) som Vaida Balandytė, og den svenske *Kronjuvelerna* som en fangevokter (2011).  

I Tyskland og internasjonalt ble kjent i rollen som *Svetlana Sorokina* i fjernsynsserien *[[Babylon Berlin]]*, der hun også sang tittelsangen «Zu Asche, zu Staub». 

Hun er gift med regissøren for dukketeateret i Vilnius og har en sønn fra sitt første ekteskap.

## Referanser


## Eksterne lenker
* 
* 
*
Proklameringen av republikk i Tyskland

**Proklameringen av republikk i Tyskland** fant sted to ganger den 9. november 1918 i Berlin &ndash; av SPD-politikeren Philipp Scheidemann under et borgerlig-demokratisk styre og av lederen av det kommunistiske Spartakusforbundet, Karl Liebknecht.

Bare Scheidemanns proklamering ble effektiv. SPD og de borgerlige-demokratiske partiene baserte seg på idéer som stammet fra enkelte borgerkrigslignende opprør: Det tyske rike var et monarki med en parlamentarisk-demokratisk republikk og en liberal forfatning. Scheidemanns proklamering markerte slutten på det tyske keiserrike og begynnelsen på Weimarrepublikken, den første republikk som omfattet hele den tyske nasjonalstaten.

## Referanser
CD Santa Clara

**Clube Desportivo Santa Clara** er en portugisisk fotballklubb fra byen Ponta Delgada på øygruppa Azorene.

## Spillerstall

### Utlånte spillere

## Sesonger

## Referanser


## Eksterne lenker
*
Geavhta

**Geavhta** er en regulert innsjø sørøst for Tärnaby i Storuman kommune i Sverige. Sjøen gjennomstrømmes av Umeälven, og består av de to delene *Geavhta* og *Luvlie Geavhta*, forbundet med det 200-600 meter brede *Sundet*. Sjøen flyter også sammen med den nedenforliggende Aavjaevrie når den regulerte vannstanden er høy. Sjøen ligger om lag 438 meter over havet, og dekker 31,6 kvadratkilometer. 

Den hydrologiske tilstanden er karakterisert som utilfredsstillende, vesentlig på grunn av vannstandsvariasjoner. 

Europavei 12 går langs østsiden av sjøen i hele dens lengde.

## Referanser
Rue Pouchet

**Rue Pouchet** er en gate i quartier des Épinettes i 17. arrondissement i Paris.

Gaten har sitt navn etter den franske forretningsmann Louis Ézéchiel Pouchet (1748-1809).

Den gamle «rue du Port Saint-Ouen» sluttet ved boulevard Bessières, men i 1863 ble den forlenget, og forløengelsen fikk i 1875 navnet «rue Pouchet».

## Billedgalleri

File:P1230728 Paris XVII eglise St Joseph-des-Epinettes rwk.jpg|Église Saint-Joseph-des-Épinettes i nr 40.
File:P1230762 Paris XVII rue Pouchet pont LPC rwk.jpg|Pont de la rue Pouchet franchissant la ligne de Petite Ceinture.
File:Immeuble Paris.jpg| Immeuble collectif i nr 75.


## Referanser
Båtbuss (Karlstad)

**Båtbuss** er begrepet på en passasjerbåttrafikklinje i den svenske byen Karlstad opprettet av Karlstads og Hammarö kommuner for en del av den lokale kollektivtrafikken. Passasjerbåtene består stort sett av eldre sightseeingbåter med en tidstabell som er integrert med den øvrige busstrafikken.

Historien begynte i 2009 da busstrafikkselskapet Karlstadbuss med hjelp av rederiet Sola-Båten Rederi AB opprettet den såkalte *Båtbusstrafik* mellom Karlstad og Hammerö med båtene M/S «Sola III» bygd i 1950 og M/S «Sola IV» bygd i 1946. To år senere ble båten M/S «Nobella» kjøpt fra Bergslagskanalen og omdøpt til M/S «Sola V». I det samme året ble båtbusstrafikken utviklet med oppkjøpet av rederiet Tärnaline AB i Mellerud så man fikk tak på fire ekstra båter; M/S «Dalsland» bygd i 1949, M/S «Tärnan» bygd i 1948, M/S «Laxen» bygd i 1947 og M/S «Omega» i 1961. 

Etter Tärnaline AB gikk konkurs i våren 2014 måtte båtbusstrafikken omorganiseres med det nye rederiet Karlstads Sjötrafik AB som deretter anskaffet seg tre nye båter; MS «Monica Zäta» bygd i 1980, MS «Zarah Leander» bygd i 1952 og MS «Hulda III» bygd i 1968. Medregnet disse var «Laxen» og MS «Strömkarlen» leiet fra disses eierskap.

De svenske båtbussene har blitt populært som sightseeingbåter i sommersesongen ettersom de inngikk i busslinjene i sesongen 2014; Linje 91 Residenset-Mariebergsskogen, Linje 92 «Karlstad runt» , Linje 93 Inre Hamn, Linje 94 Karlstad-Skoghall, Linje 95 Karlstad-Hammarö-Kristinehamn. I tillegg til deres funksjon som sightseeingbåter for turister fungerte de også som regulære ferjebåter i sommertid for reisende. 
## Galleri

File:Stina Stursk båtbuss.jpg |«Stina Stursk» i 2015
File:MSPerPersa1.JPG |MS «Per Persa» i 2015
File:Monica ZätaB.JPG |MS «Monica Zäta» i Lambergshamnen i høsten 2015
File:MS Storholmen2.JPG |MS «Storholmen 2»
File:MS Zarah Leander1.JPG |MS «Zarah Leander»


## Referanser


## Eksterne lenker
* Karlstadsbuss Båtbuss
Liste over ordførere i Berlevåg

**Liste over ordførere i Berlevåg**. Ved innføringen av formannskapslovene av 1837 ble Berlevåg en del av Tana formannskapsdistrikt (landkommune). I 1914 ble Tana delt i tre; i Berlevåg, Gamvik og Tana.

## Referanser
Bezirk Wedding

**Bezirk Wedding** var en forvaltningsenhet i Berlin, grunnlagt i 1920 ved etableringen av Stor-Berlin. Under forvaltningsreformen i 2001 gikk den inn i Bezirk Mitte. Deretter ble det tidligere Bezirk Wedding oppdelt i delbydelene (ortsteil) Wedding und Gesundbrunnen. Bezirk Wedding tilhørte fransk sektor av Vest-Berlin.
Fil:Berliner Bezirk Wedding vor 2001.png|Bezirk Weddings plassering i Berlin.
Fil:Kapernaum brennender Kirchturm.2016 12-25-04.jpg|Kapernaumkirken brenner i 1944.
Fil:Bundesarchiv Bild 183-R66756, Berlin-Wedding, Tauschzentrale.jpg|Byttesentral i Wedding i 1947.


## Referanser
Cladophyllus bousqueti

***Cladophyllus bousqueti*** er en bille som hører til familien hjortebiller (Lucanidae) i gruppen skarabider (Scarabaeoidea).

## Utseende
En nokså liten (ca. 18 millimeter), noe bred, blankt svart hjortebille. Hannens kjever er litt korter enn hodet, knivformede med kraftig tenner på innersiden. Hodet er firkantet, bredt og grunt, U-formet innbuktet foran, med en oval grop innefor hvert fasettøye, nokså spredt og grovt punktert. Antennen har en fire-leddet vifte med nokså lange, rødlige blader. Pronotum er trapesformet, mye lengre enn bredt, betsydelig innsnevret ved roten, foran jevnt innbuktet, nokså blankt og fint punktert. Dekkvingene er jevnbrede med markerte "skuldre", fint og jevnt punkterte. Beina er svarte.

## Utbredelse
Arten lever i grenseområdene mellom Myanmar og Kina.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien hjortebiller, Lucanidae Latreille, 1806
***** Underfamilien hjortebiller (Lucaninae) Latreille, 1806
****** Stammen *[[Cladognathini]]*
******* Slekten *[[Cladophyllus]]* Houlbert, 1912
******** ***Cladophyllus bousqueti*** Boucher, 1996

## Eksterne lenker
* 
* Bilder av ''Cladophyllus bousqueti''
* Bildegalleri
Macrodorcas moellenkampi

***Macrodorcas moellenkampi*** er en bille som hører til familien hjortebiller (Lucanidae) i gruppen skarabider (Scarabaeoidea).

## Utseende
En middelsstor (hannen ca. 25 millimeter), slank, halvblank, mørkt røbrunlig hjortebille. Hannen har lange, rette kjever med tenner bare i spissen. Pronotum er rundet, tydelig bredere enn dekkvingene. Hunnen er blank, forkroppen fint og jevnt punktert.

## Levevis
Larvene utvikler seg i morken ved av løvtrær.

## Utbredelse
Arten er bare kjent fra det sørlige Kina (Sichuan, Yunnan).

## Systematisk plassering

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien hjortebiller, Lucanidae Latreille, 1806
***** Underfamilien hjortebiller (Lucaninae) Latreille, 1806
****** Gruppen Cladognathini
******* Slekten *[[Macrodorcas]]* Motschulsky, 1862
******** Underslekten *Pogonodorcus* Seguy, 1954
********* ***Macrodorcas moellenkampi*** (Nagel, 1924)
********** ***Macrodorcas moellenkampi bomansi*** (Lacroix, 1981)
********** ***Macrodorcas moellenkampi moellenkampi*** (Nagel, 1924)

## Eksterne lenker
* Bilde av arten
* 
*
Conrad Nicolai Schwachs selvbiografi

**Conrad Nicolai Schwachs selvbiografi fra tidlig 1800-tall** er innlemmet i Norges dokumentarv, et register over de viktigste dokumentene i norsk historie. Registeret er en nasjonal utgave av UNESCOs verdensminne-program (*Memory of the World*).

Selvbiografien til Conrad Nicolai Schwach befinner seg på KUBEN i Arendal. Den er håndskreven og har tittelen *Erindringer af mit Liv*. Den gir et enestående tidsbilde av Norge i perioden 1790-1830. Manuskriptet kunne ikke publiseres i sin samtid, og dets eksistens ble først kjent på 1960-tallet.

## Nominasjonen
Selvbiografien ble innlemmet i Norges dokumentarv i 2016. I nominasjonen skriver juryen: *«Verket har en spesiell betydning ved å ta oss med bak fasaden til den kulturelle og politiske eliten som særlig bidro til å forme den vordende norske nasjonen i tiårene etter 1814»*

## Referanser


## Eksterne lenker
*
João Lourenço

**João Manuel Gonçalves Lourenço** (født 5. mars 1954 i Lobito) er en angolansk general og politiker. Han var generalsekretær for MPLA mellom 1998 og 2003 og ble forsvarsminister  i 2014.

Lourenço ble valgt tll Angolas tredje president den 23. august 2017.

## Referanser
Vestre arktiske grenseområde

**Vestre arktiske grenseområder** er et grenseområde underlagt den russiske grensevakten med hovedkvarter i Murmansk. Grenseområdet ble etablert 1. april 2015. 
Ansvarområdet strekker seg fra norskegrensa i vest til Tajmyr i øst, og omfatter hovedsakelig kystlinjen og de russiske øyene i Nordishavet.

## Ansvarsområder
Før opprettelsen hadde grenseområdet en annen betegnelse og en annen inndeling. Det nye ansvarsområdet tar først og fremst for seg den 10 000 kilometer lange kystlinjen og de russiske øyene i Nordishavet. Oppgaven blir derfor hovedsakelig behandlet av den russiske kystvakta. Ansvaret for grensevakt på land, fra Treriksrøysa til Grense Jakobselv, ble overført til Karelen grenseområde i «de spesielle grenseområder» Murmansk oblast.

Fra 1. januar 2018 ble grenseområdet justert slik:

* Kovdor rajon og Kandalaksja rajon i Murmansk oblast
* Territoriell enhet Petsjenga rajon innenfor en arealstripe inkludert kystlinjen fra Varangerfjorden til vestsiden av Petsjengafjorden, tettstedet Liinakhamari, men ikke Grense Jakobselv, Høyde 503 Pisaritunturi og Petsjenga.
* Øyene utenfor Murmansk oblast, men ikke øyene i Kvitsjøen.
* Arkhangelsk oblast, Nenets autonome okrug, Jamalo-Nenetsk autonome okrug og Krasnojarsk kraj

## Hendelser

* I mai 2017 ble reketråleren «Remøy» arrestert for ulovlig reketråling og ført til Murmansk, hvor mannskapet ble liggende i flere uker
* I juni 2017 ble tråleren «Omega» arrestert for tyvfiske av kamtsjatkakrabbe i Barentshavet. Tråleren ble bordet fra et grensevaktskip og et helikopter med SPETSNAZ-soldater.

## Referanser


## Kilder

* https://www.vestfor.ru/doc.html?id=3000195
* http://zakupki.gov.ru/epz/organization/view/info.html?organizationCode=08491000029 
* https://regnum.ru/news/1890766.html
* http://nord-news.ru/news/2017/12/12/?newsid=98891
* https://gov-murman.ru/info/news/198017/ 
* https://www.korabel.ru/catalogue/company/pogranichnoe_upravlenie_federalnoy_sluzhby_bezopasnosti_rossiyskoy_federacii_po_zapadnomu_arkticheskomu_rayonu.html
* https://arhzan.ru/employer/detail/?companyId=577f9bbf-d833-4e91-9a42-192c88f720ff 
* http://ps.fsb.ru/department.htm
Wenche på Chat Noir

***Wenche på Chat Noir*** var en forestilling på Chat Noir med Wenche Myhre 28. februar-9. mars 2019.

## Spilleliste

# «Got to Get You into My Life»
# «Rasmus»
# «I Wonder»
# «Alt har en mening nå»
# «Du skal få din dag i morgen»
# «Wir beide gegen den Wind»
# «La meg være ung»
# «Ein Hoch der Liebe»
# «For Once In My Life»
# «Over regnbuen»
# «Jag diggar dig»
# «Does Your Mother Know»
# «Jeg skulle vært der»
# «Som et varmt lite lys»
# «Hvis de fikk se meg nå»
# «Vinter og sne»
# «Medley»
#* «Det fins et lys i den mørke Tunnelen»
#* «Det Var En Ding, Dong Rena Rama Sing Song, Mini-Mini Flowerpower Dress»
#* «Jeg og du og vi to og mange flere»
#* «De siste entusiasterna»
#* «Love a GoGo»
#* «There Must Be A Good Day Comin'»
#* «Now That I've Seen You»
#* «En natt forbi»
#* «Katta vår»
#* «Tørk bort dine tårer»
#* «Gi meg en cowboy til mann»
#* «Er steht im Tor»
#* «Er Hat Ein Knallrotes Gummiboot»
#* «Keep Smiling»
# «66 år»
# «Vi lever»
# «The Glory of Love»

*
Allopeplus

* Se Systematisk inndeling

***Allopeplus*** er en slekt av biller som tilhører den artsrike underfamilien Cerambycinae i familien trebukker (Cerambycidae).

## Utseende
En middelsstor, nokså bred, blank, svart trebukk med en bred, gul flekk på dekkvingene. Antennene er kraftige og sagtakkede, omtrent halvparten så lange som kroppen. Pronotum er trapesformet. Dekkvingene er jevnbrede. Beina er middels lange, lårene nokså slanke, røde på bakbeina.

## Utbredelse
Arten er kjent fra Brasil.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien tømmerbukker, Cerambycinae Latreille, 1802  
******* Stammen Trachyderini
******** Slekten *Allopeplus* Zajciw, 1961 
********* *[[Allopeplus cordifer]]* Zajciw, 1961

## Kilder
* Liste over arter, med utbredelsesdata 

## Eksterne lenker
* Bildegalleri 
* 
*
Gunhild Carling

**Gunhild Carling** (født 7. mai 1975 i Göteborg) er en svensk jazzmusiker og multiinstrumentalist.

## Referanser


## Eksterne lenker
* 
*